**ՀԻՄՆԱՎՈՐՈՒՄ**

**««ՈՍԿԵՏԱՓԻ ԱՎԱԳ ԴՊՐՈՑ» ԵՎ «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԱՐԱՏԻ ՄԱՐԶԻ ՈՍԿԵՏԱՓԻ ՍԱՐԳԻՍ ՀՈՎՀԱՆՆԻՍՅԱՆԻ ԱՆՎԱՆ ՀԻՄՆԱԿԱՆ ԴՊՐՈՑ» ՊԵՏԱԿԱՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆՆԵՐԸ ՄԻԱՁՈՒԼՄԱՆ ՁԵՎՈՎ «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԱՐԱՏԻ ՄԱՐԶԻ ՍԱՐԳԻՍ ՀՈՎՀԱՆՆԻՍՅԱՆԻ ԱՆՎԱՆ ՄԻՋՆԱԿԱՐԳ ԴՊՐՈՑ» ՊԵՏԱԿԱՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆ ՎԵՐԱԿԱԶՄԱԿԵՐՊԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2010 ԹՎԱԿԱՆԻ ՄԱՅԻՍԻ 6-Ի N 575-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

**1.Անհրաժեշտությունը**

Հիմք ընդունելով «Ոսկետափի ավագ դպրոց» և «Հայաստանի Հանրապետության Արարատի մարզի Ոսկետափի Սարգիս Հովհաննիսյանի անվան հիմնական դպրոց» ՊՈԱկ-ների սովորողների թվաքանակը, ուսումնական հաստատությունների շենքային պայմանները՝ ՀՀ կրթության, գիտության, մշակույթի և սպորտի նախարարությունը ծառացած խնդիրների կարգավորման նպատակով անհրաժեշտ է համարում վերակազմակերպել երկու դպրոցները՝ միաձուլմանւ տարբերակով և հիմնել մեկ միջնակարգ դպրոց:

**2.Ընթացիկ իրավիճակը և խնդիրները**

ՀՀ կրթության, գիտության, մշակույթի և սպորտի նախարարությունը մոնիթորինգ է իրականացնել և տեղեկատվություն հավաքագրել Հայաստանի Հանրապետությունում գործող հանրակրթական ծրագրեր իրականացնող ուսումնական հաստատությունների հզորության, սովորողների և լիցենզիայով սահմանված տեղերի քանակի համամասնության վերաբերյալ, որի արդյունքում պարզ է դարձել, որ «Հայաստանի Հանրապետության Արարատի մարզի Ոսկետափի Սարգիս Հովհաննիսյանի անվան հիմնական դպրոց» պետական ոչ առևտրային կազմակերպությանն ամրացված ուսումնական մասնաշենքի հզորությունը նախատեսված է շուրջ 784 տեղ, սովորում է 495 աշակերտ: «Ոսկետափի ավագ դպրոց» պետական ոչ առևտրային կազմակերպությանն ամրացված ուսումնական մասնաշենքի հզորությունը նախատեսված է շուրջ 1000 սովորողի համար, սակայն սովորում է 81 աշակերտ։

2024-2025 ուսումնական տարվանից սկսած նախատեսվում է Ոսկետափի միջնակարգ դպրոցում իրականացնել 1-ին աստիճանի (տարրական), 2-րդ աստիճանի (հիմնական) և 3-րդ աստիճանի (միջնակարգ) հանրակրթական հիմնական ծրագրեր։

Հաշվի առնելով այն հանգամանքը, որ Ոսկետափի ավագ դպրոցի նախագծային հզորությունը ավելի մեծ է, իսկ շենքը գտնվում է ավելի բարեկարգ վիճակում, քան հիմնական դպրոցի շենքը՝ նպատակահարմար կլինի ուսումնական գործընթացն իրականացնել ավագ դպրոցի շենքում՝ մինչև 2026 թվականը Տարածքային զարգացման հիմնադրամի կողմից Ոսկետափի միջնակարգ դպրոցի նոր շենքի կառուցումը։

ՀՀ կառավարության 2023 թվականի նոյեմբերի 30-ի «Հայաստանի Հանրապետության կառավարության «Մինչև 2026 թվականը կառուցվող, հիմնանորոգվող կամ վերակառուցվող 300 դպրոցների» ծրագրում ընդգրկված դպրոցների ցանկը հաստատելու և ցանկում ընդգրկված դպրոցների համար սահմանված շինարարական աշխատանքների՝ կառուցման, վերակառուցման կամ հիմնանորոգման համար միջամտության աստիճանի ընտրության չափորոշիչները սահմանելու մասին» N 2093-Ն որոշման հավելված 1-ով նախատեսվում է «Հայաստանի Հանրապետության Արարատի մարզի Ոսկետափի Սարգիս Հովհաննիսյանի անվան հիմնական դպրոց» ՊՈԱԿ-ին ամրացված Հայաստանի Հանրապետության Արարատի մարզի, Ոսկետափ համայնքի Երևանյան խճուղի 48 հասցեում գտնվող ուսումնական մասնաշենքը քանդել և մինչև 2026 թվականը կառուցել միջնակարգ դպրոցի համար նոր շենք:

**3.Կարգավորման նպատակը և բնույթը**

Հայաստանի Հանրապետության Արարատի մարզի Ոսկետափի Սարգիս Հովհաննիսյանի անվան հիմնական դպրոց» և «Ոսկետափի ավագ դպրոց» պետական ոչ առևտրային կազմակերպությունների միավորման՝ միջնակարգ դպրոցի ստեղծման նպատակն է.

* ապահովել համայնքի տարածքում սովորողների կրթություն ստանալու հնարավորությունը՝ 1-ին, 2-րդ և 3-րդ աստիճանի հանրակրթական հիմնական ծրագրերի ուսուցումը մեկ ուսումնական նորակառույց ուսումնական մասնաշենքում կազմակերպելու միջոցով,
* բարձրացնել ուսման որակը՝ միջնակարգ դպրոցը համալրելով արհեստավարժ մասնագետներով և մանկավարժներով,
* ուսումնադաստիարակչական աշխատանքներներն ու սովորողների կրթության ապահովման գործընթացն իրականացնել առավել բարենպաստ պայմաններում:

Հաշվի առնելով այն հանգամանքը, որ «Հայաստանի Հանրապետության Արարատի մարզի Ոսկետափի Սարգիս Հովհաննիսյանի անվան հիմնական դպրոց» ՊՈԱԿ-ին ամրացված Հայաստանի Հանրապետության Արարատի մարզի, Ոսկետափ համայնքի Մեսրոպ Մաշտոցի 30 հասցեում գտնվող ուսումնական մասնաշենքը քանդվելու է, իսկ գործող ուսումնական մասնաշենքը գտնվում է ոչ բարվոք վիճակում, նախատեսվում է «Հայաստանի Հանրապետության Արարատի մարզի Ոսկետափի Սարգիս Հովհաննիսյանի անվան միջնակարգ դպրոց» ՊՈԱԿ-ի ուսումնական գործընթացն իրականացնել «Ոսկետափի ավագ դպրոց» ՊՈԱԿ-ին ամրացված Հայաստանի Հանրապետության Արարատի մարզի, Ոսկետափ համայնքի Երևանյան խճուղի 48 հասցեում գտնվուղ ուսումնական մասնաշենքում, որը գտնվում է բարվոք վիճակում, մինչև դպրոցական նոր շենքի կառուցումը, որի ավարտից հետո Ոսկետափ համայնքի Երևանյան խճուղի 48 հասցեում գտնվող շենքը կհանձնվի ՀՀ տարածքային կառավարման և ենթակառուցվածքների նախարարության պետական գույքի կառավարման կոմիտեի տնօրինությանը:

4.**Նախագծի մշակման գործընթացում ներգրավված ինստիտուտները և անձինք**

Նախագիծը մշակվել է Հայաստանի Հանրապետության կրթության, գիտության, մշակույթի և սպորտի նախարարության կողմից։

 **5. Իրավական ակտի կիրառման դեպքում ակնկալվող արդյունքը**

Ակնկալվում է, որ «Ոսկետափի ավագ դպրոց» և «Հայաստանի Հանրապետության Արարատի մարզի Ոսկետափի Սարգիս Հովհաննիսյանի անվան հիմնական դպրոց» պետական ոչ առևտրային կազմակերպության սովորողները կունենան համապատասխան տարածք և հիմնական դպրոցի սովորողների կրթությունը կկազմակերպվի առավել արդյունավետ՝ էապես բարելավելով կրթության որակը:

 6. **«Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ».**

Որոշման նախագիծը բխում է Կառավարության 2021-2026թթ. ծրագրի «Կրթություն բաժնում ամրագրված ծրագրերից, մասնավորապես՝ հանրակրթության ոլորտում առկա խնդիրների լուծման համար անհրաժեշտ հանրակրթության ամբողջական և շեշտակի փոփոխություն, որի հիմնաքարերից մեկը մինչև 2026 թվականը հանրակրթության դպրոցներում ապահովել անհրաժեշտ գույքով և սարքավորումներով: Համապատասխան տարածքների առկայության դեպքում հնարավորություն կընձեռվի հանրակրթական նոր չափորոշիչների ամբողջական ներդրումը դպրոցի բոլոր դասարաններում՝ ապահովելով դպրոցական արդիական ու հագեցված ենթակառուցվածքներ, ներառական ու զարգացող միջավայր:

Որոշման նախագծի ընդունման կապակցությամբ պետական կամ տեղական ինքնակառավարման մարմինների բյուջեում ծախսերի և եկամուտների ավելացում կամ նվազեցում չի նախատեսվում: